הוועדה לענייני ביקורת המדינה, כנסת 16, פרוטוקול מספר 243, 2005-12-05 09:30

מל פולישוק-בלוך: שלום לכולם, אני מתכבדת לפתוח את ישיבת הוועדה.

מל פולישוק-בלוך: הוועדה לענייני ביקורת המדינה ממשיכה בדיונים – כל שבוע, בתקופה האחרונה בנושא של מינויים לא כישוריים, או מטעמים לא כישוריים.

מל פולישוק-בלוך: אם פעם עסקנו במינויים פוליטיים – הנושא הוא מינוים ברשות שדות התעופה.

מל פולישוק-בלוך: , דיווח המבקר לוועדה.

מל פולישוק-בלוך: המדובר במינויים על רקע קרבה משפחתית.

מל פולישוק-בלוך: אנחנו עוסקים בדו"ח שהחל לחקור אותו המבקר בנושא מינוי קרובי משפחה ברשות שדות התעופה.

מל פולישוק-בלוך: העובדות, כפי שהובאו לידיעתי – בנובמבר 99 עבדו ברשות שדות התעופה 429 קרובי משפחה.

מל פולישוק-בלוך: באוקטובר, 2005 – עבדו 716 קרובי משפחה ברשות.

מל פולישוק-בלוך: יש נתונים סותרים, אבל גם אם נסתפק באלה – זה סכום גבוה מאד, כמעט הכפלה של המצב שהיה בנובמבר 99.

מל פולישוק-בלוך: עובדה נוספת שהובאה לידיעתי היא שבנובמבר 99 דרש יושב ראש הרשות טיפול בנושאי מינויים של קרובי משפחה.

מל פולישוק-בלוך: התוצאה, כפי שאמרתי – כמעט הכפלה של מספר העובדים קרובי משפחה.

מל פולישוק-בלוך: שיהיה לכם ברור שהיושב ראש ביקש צמצום, וזה כתוב במסמכים.

מל פולישוק-בלוך: לא הגדלה.

מל פולישוק-בלוך: התוצאה היתה, משום מה – כמעט הכפלה.

רן כהן: זה כולל גם את היושב ראש עצמו?

רן כהן: כי גם הוא קרוב משפחה.

אהוד יתום: קרוב של מי, של עובד רשות?

רן כהן: קרוב של שר בממשלה.

קריאות: - - -

מל פולישוק-בלוך: אני בכוונה מביאה את העובדות בצורה יבשה כדי להבהיר כאן

מל פולישוק-בלוך: כי מי שדורש שמספר קרובי המשפחה יצומצם כי הוא יודע שיש בעיה אמיתית, והתוצאה היא הכפלה, אי אפשר לקרוא לזה אלא -כשלון ניהולי.

מל פולישוק-בלוך: לעניות דעתי, וזו המגמה שלנו כאן, בוועדה, לגבי כל מקום שאנחנו רואים שיש כשלון כזה או אחר, מחדל או נזק, ככל שאנחנו יודעים – כשיש כשלון יש אחראי.

מל פולישוק-בלוך: אין דבר כזה שיש כשלון בלי אחריות.

גלעד ארדן: השאלה היא האם גברתי גם תגיד את זה על בית המשפט העליון.

גלעד ארדן: גם שם יש המון קרובי משפחה לפי דו"ח המבקר האחרון.

גלעד ארדן: או שקל יותר להיטפל לעובדים זוטרים.

גלעד ארדן: רק לזוטרים, רק לסבלים, רק לאנשים כאלה.

גלעד ארדן: למזכרים משפטיים את לא תגידי כלום.

גלעד ארדן: בעניין הפרקליטות – לא עשית דיון עד היום על זה, על מערכת בתי המשפט.

מל פולישוק-בלוך: קודם כל – היתה לי ישיבה בנושא הזה.

מל פולישוק-בלוך: אם אתה מתכוון להעיר על כל משפט שני שלי – אני כבר אומרת לך שזה ייפסק.

גלעד ארדן: תלוי כמה שימוש פוליטי תעשי - -

מל פולישוק-בלוך: אני לא עושה שימוש פוליטי.

גלעד ארדן: אמרת שתכף נגלה מה השיקולים הפוליטיים.

מל פולישוק-בלוך: חבר הכנסת ארדן – אני קוראת אותך לסדר.

גלעד ארדן: או.

גלעד ארדן: קיי, אז תמשיכי לעשות שימוש פוליטי - -

מל פולישוק-בלוך: יש גבול לכל אמירה.

מל פולישוק-בלוך: ובכן – מה שאנחנו רואים, מה שאומר המבקר – כשיש כשלון יש אחראי, ואנחנו לא מוכנים להסתפק בש"ג – האחראי צריך להיות מי שעומד בראש המערכת.

מל פולישוק-בלוך: בכוונה הדגשתי את העובדה שיושב ראש הרשות לא יכול לטעון "לא ידעתי", כי מתפקידו היה לדאוג שהדבר יטופל, כי הוא ידע על העניין.

מל פולישוק-בלוך: שיהיה ברור – יושב ראש רשות שדות התעופה מקבל משכורת.

מל פולישוק-בלוך: זה לא תפקיד ייצוגי.

מל פולישוק-בלוך: הוא מקבל, ככל הידוע לי, 75% ממשכורת מנכ"ל, ויש לו אחריות.

מל פולישוק-בלוך: אני רוצה שיהיה ברור.

מל פולישוק-בלוך: היום, במקרה לגמרי – שני עיתונים חשובים לגמרי במדינת ישראל כותבים בנושא –אחד מדבר על ביצועי המגזר הציבורי, מחקר אקדמאי, לא סקר פופוליסטי.

מל פולישוק-בלוך: מדובר על פחיתות הערכה למגזר הציבורי בגלל כשלים, גם מהסוג הזה.

מל פולישוק-בלוך: עיתון אחר מדבר על העמדה לדין – שיש כבר ראיות שאפשר להעמיד שר בכיר במדינת ישראל, בגלל המינויים הפוליטיים.

מל פולישוק-בלוך: כלומר, עניין המינויים הפוליטיים -ברור לכולנו שזו לא אמירה פופוליסטית, זה משהו אמיתי.

מל פולישוק-בלוך: אני רוצה להגיד לכל אלה שדואגים לעם ישראל, והרי כולנו כאן, חברי הכנסת, דואגים לעם ישראל: מה זה שחיתות?

מל פולישוק-בלוך: שחיתות זה כשיש פגיעה בשוויון הזדמנויות.

מל פולישוק-בלוך: אנחנו צריכים לזכור את זה כל בוקר.

מל פולישוק-בלוך: וזה לא משנה מה הדרג.

מל פולישוק-בלוך: לא משנה אם זה איש בכיר, או דרג זוטר.

מל פולישוק-בלוך: בכל דרג שהוא, ברגע שיש פגיעה בשוויון הזדמנויות – יש כאן שחיתות.

מל פולישוק-בלוך: זו היא ההגדרה של שחיתות – אתה נותן למישהו יתרון על פני אחר.

מל פולישוק-בלוך: זו היא שחיתות שלטונית.

מל פולישוק-בלוך: וממש לא משנה לי מה התפקיד – בכיר או זוטר, ככל שיהיה.

מל פולישוק-בלוך: כשאלה העובדות, שאנחנו רואים שיש פה כשל ניהולי, שנמשך לא שנה וחצי אחרונות, אלא מספר שנים, במיוחד בשנים האחרונות – ויש לי כאן פירוט איך הדברים האלה יתפתחו, וכשיש כאן גידול משמעותי במספר קרובי המשפחה, קרובים למיניהם, ברור לנו שיש כאן כשל – וכאן אני אגיד את האמירה הפוליטית: לא ברור לי למה ראש ממשלה בישראל שעומד בראש המערכת הציבורית, לוחץ על שר התחבורה, שטרית, לחדש מינוי פעם שלישית, אם אלה התוצאות.

מל פולישוק-בלוך: שמענו לפני כמה ימים שאנשי ראשי הרשות מצאו פתרון, שעיר לעזאזל, והעבירו מישהו מתפקידו.

מל פולישוק-בלוך: אם אתם חושבים שבזה נגמר העניין אתם טועים לחלוטין, אני הרשות.

מל פולישוק-בלוך: ממש לא בזה נגמר העניין, ונשמח לשמוע את המבקר מה הוא אומר על העניין הזה.

מל פולישוק-בלוך: שיהיה ברור דבר נוסף: ההצלחה של מינוי קרובים בהיקפים כאלה גדולים, לא היתה יכולה להיעשות בלי שיתוף פעולה פורה של יושב ראש ועד העובדים.

מל פולישוק-בלוך: לא יכול להיות דבר כזה.

מל פולישוק-בלוך: תפקידו להגן - -

גלעד ארדן: חבל שיש כבר - - .

גלעד ארדן: אם את יודעת את כל העובדות - -

מל פולישוק-בלוך: למה אתה קופץ?

גלעד ארדן: קודם כל, זה שיש המון אנשי ליכוד, ולא אנשי "שינוי" זו בעיה, נכון, השאלה היא האם היא תגביל את עצמה בהתבטאויות הפוליטיות – בשביל מה הזמנת את המבקר?

גלעד ארדן: אם את הכל את יודעת, את כל המסקנות, אז גם אנחנו מיותרים וגם המבקר.

מל פולישוק-בלוך: חילקו לכם מכתב – אני לא ביקשתי שיחלקו אותו, מכתב שהפנה יושב ראש ועד העובדים.

מל פולישוק-בלוך: בחיים שלי לא ראיתי מכתב כל כך - - אני לא יודעת מה להגיד.

מל פולישוק-בלוך: אני לא מבינה את מר פנחס עידן .

מל פולישוק-בלוך: האם הוא נמצא פה?

קריאה: אני נמצא בשם ועד העובדים.

מל פולישוק-בלוך: אני לא מבינה איך יכול יושב ראש ועד עובדים שנתן יד לתופעה פסולה שהיא, כמו שאמרתי – שחיתות שלטונית, לבוא בטענות למבקר המדינה שמנסה לעשות סדר.

מל פולישוק-בלוך: מבקר המדינה אחראי לאבטלה במדינת ישראל, כפי שכתוב פה במכתב?

מל פולישוק-בלוך: משפחות שכולות?

מל פולישוק-בלוך: אמהות חד הוריות?

מל פולישוק-בלוך: יש גבול לציניות, יש גבול לחוצפה.

מל פולישוק-בלוך: כנראה שיושב ראש ועד העובדים לא מבין מה היא שחיתות שלטונית.

מל פולישוק-בלוך: חבל שהוא לא נמצא כאן, כי הוא היה מקבל שיעור – מה המשמעות של שוויון הזדמנויות, של ניגוד עניינים ושל מנהל תקין.

מל פולישוק-בלוך: אנחנו נשמע עכשיו את המבקר.

מל פולישוק-בלוך: הוא עוד לא גמר לבדוק את העובדות - -

גלעד ארדן: הרי העובדות לא משנות.

מל פולישוק-בלוך: יש דו"ח ביניים.

מל פולישוק-בלוך: אתם תשמעו את דברי המבקר על דו"ח הביניים?

מבקר המדינה מיכה לינדנשטראוס: אני אחלק את הדברים לשניים, כאשר אני מבקש מהאנשים שעוסקים בתחום הזה בעשייה היום יומית, שהם יאמרו את הדברים.

מבקר המדינה מיכה לינדנשטראוס: בנושא עצמו, אני לא חושב שצריך להכביר מילים על כך שאנחנו רוצים שהחברה הישראלית תהיה נקיה וטהורה ולא יהיו בה פגיעות בטוהר המידות.

מבקר המדינה מיכה לינדנשטראוס: אחד הדברים החשובים בתחום הזה הוא, כמובן, מה שהמחוקק קבע לגבי תפקידו של מבקר המדינה , כאשר הוא הגדיר את הנושא של טוהר מידות כאחד מארבעת המרכיבים העיקריים בעבודת מבקר המדינה.

מבקר המדינה מיכה לינדנשטראוס: מי שיעיין בחוק יסוד: מבקר המדינה או בחוק מבקר המדינה ימצא את הביטוי למה שאני אומר בצורה חוקית, כפי שהמחוקק קבע, או כפי שאנחנו צריכים לפעול להתקין אותו.

מבקר המדינה מיכה לינדנשטראוס: בנושא של מינוי אני רוצה לומר לכם שאני בעצם נתקלתי בתופעה הזו בחודש אוגוסט כשפניתי בעניין הזה לראש הממשלה, במכתב, שבו הפניתי את תשומת ליבו של ראש הממשלה לבעיה הקיימת לא רק ברשות החברות הממשלתיות, ברשות שדות התעופה, אלא גם ברשויות כאלה שרשות החברות הממשלתיות לא אחראית עליהן.

מבקר המדינה מיכה לינדנשטראוס: ציינתי בפניו, ואצטט את הדברים "התחלנו לערוך בדיקה ברשות שדות התעופה בנושא העסקת קרובים וכבר עתה מסתמנים ממצאים בנושא הזה, המלמדים על כך שהתופעה רווחת ברשות.

מבקר המדינה מיכה לינדנשטראוס: היא איננה בלעדית לרשות שדות התעופה ומבקר המדינה בדו"חותיו כבר התריע על התופעה הזו, - - הציבור, ובהקצאה הוגנת ושוויונית של המשרות בשירות הציבורי".

מבקר המדינה מיכה לינדנשטראוס: זה היה ב- 23 באוגוסט, 2005, לפני כמה חודשים.

מבקר המדינה מיכה לינדנשטראוס: מצאתי אז לנכון לפנות לכבוד ראש הממשלה כיוון שלגופים שהם תאגידים סטטוטוריים, כמו רשות שדות התעופה, אין הסדר מקיף ואין גוף המופקד על הפיקוח והבקרה עליהן כפי שקיים ברשות החברות הממשלתיות בנוגע לחברות ממשלתיות, ובנציבות שירות המדינה בנוגע למשרדי הממשלה.

מבקר המדינה מיכה לינדנשטראוס: "לכן אני פונה אליך ..." כתבתי במכתבי לראש הממשלה – "כאחראי לתפקודה של הממשלה כולה ולשריה, הממונים על התאגידים השונים, ולהתריע בפניך על הנושא, ועל הצעדים הנחוצים כדי לצמצם את הנזק ולמנוע את התרחבות והתפשטות התופעה של העסקת קרובים ומקורבים".

מבקר המדינה מיכה לינדנשטראוס: המכתב שלי היה, כאמור, ב- 23 באוגוסט, והוא נשלח לראש הממשלה באותה תקופה.

מבקר המדינה מיכה לינדנשטראוס: בינתיים המשיכו גם הבדיקות שלנו ברשות שדות התעופה.

אהוד יתום: קיבלתי גם התייחסות לנושא הזה?

מבקר המדינה מיכה לינדנשטראוס: לא.

מבקר המדינה מיכה לינדנשטראוס: גם לא ביקשתי התייחסות.

מבקר המדינה מיכה לינדנשטראוס: אני כתבתי על התופעה.

מבקר המדינה מיכה לינדנשטראוס: בינתיים אנשים שלנו ביקרו ברשות שדות התעופה, נפגשו שם עם אנשים מרכזיים,והכינו בעצם מספר דו""חות שנשמע עליהם עכשיו, ואשר במהותם בעצם מכוונים לתוצאה מאד לא רצויה, גם מבחינה שוויונית וגם מבחינת המכרזים שצריכים להיות.

מבקר המדינה מיכה לינדנשטראוס: התופעה הלא שוויונית היא של העסקת קרובי משפחה בתוך רשות שדות התעופה מבלי שאנשים נבחרו לתפקידיהם במכרזים, אלא על ידי הקרבה המשפחתית.

מבקר המדינה מיכה לינדנשטראוס: התופעה היא תופעה שהתייחסנו אליה כאשר אנחנו ערכנו את הבדיקה.

מבקר המדינה מיכה לינדנשטראוס: תופעה זו היא תופעה שקיימת לא רק ברשות שדות התעופה.

מבקר המדינה מיכה לינדנשטראוס: היא קיימת גם במקומות אחרים, לדאבון הלב ולצער הרב שלנו.

מבקר המדינה מיכה לינדנשטראוס: לדעתי, כמבקר, צריך לעקור את התופעה מהשורש, ומוטב – שעה אחת קודם.

מבקר המדינה מיכה לינדנשטראוס: אני חושב שהפגיעה בשוויוניות היא פגיעה חמורה מאד בחברה הישראלית.

מבקר המדינה מיכה לינדנשטראוס: אם תיראו את הבניה של חברה הוגנת, ללא משוא פנים, הכוונה צריכה להיות שהעיקרון החשוב של דמוקרטיה, של שוויוניות צריך להתקיים.

מבקר המדינה מיכה לינדנשטראוס: באופן כללי אני חושב שאנחנו הפננו את הזרקור לבעיה, פעלנו בעניין הזה, כמובן, מתוך דאגה עמוקה לנעשה בחברה הישראלית בכללותה, בתחום הזה.

מבקר המדינה מיכה לינדנשטראוס: אני מקווה, ככל שאוכל לקוות, שתהיינה תוצאות בנושא, בביקורת שלנו, השלמה – כי כרגע יש את דו"חות הביניים.

מבקר המדינה מיכה לינדנשטראוס: אני יכול לומר לכם שעם מינויו של מבקר מדינה חדש לפני מספר חודשים, אחד העקרונות שהוא רשם לפניו, והמשרד פועל על פיהם – זה עניין האחריות האישית.

מבקר המדינה מיכה לינדנשטראוס: אין מנסו מלקבוע, במקרים בולטים לעין, במקרים שנמצאו בבדיקות שלנו – שיש אחריות אישית על כל התוצאות הנובעות מהאחריות האישית.

מבקר המדינה מיכה לינדנשטראוס: לצרכי המחשה של דברים והדגמה, אני מציע שהאנשים שעוסקים בתחום –מר ענר, מר ורטיקובסקי, וניצב בדימוס בורובסקי, שהם שלושת האנשים המרכזיים שלנו בתחום הבדיקה, כדי שתקבלו תמונה מאד שלמה אני מבקש שתתנו להם להביע את עצמם בתחום שהועלה כאן לדיון.

אהוד יתום: שאלת הבהרה קצרה –מבלי שראיתי את דו"ח הטיוטה, כי אין כזה, עדיין, אני מברך אותך על הדרך שבה אתה פועל בנושא זה בכלל, בראיה כוללת.

אהוד יתום: אני רוצה לשאול האם לקחת בחשבון שרשות שדות התעופה עסקה בחמש השנים האחרונות ואף יותר מכך – בפרויקט לאומי?

אהוד יתום: זה מזכיר לי את העמידה של ראש הממשלה מעל דופן הרכב, כשהוא אמר – תעבדו, כי צריך לראות תוצאות.

אהוד יתום: האם לקחת בחשבון שהמנכ"ל, גבי אופיר, וצבי שלום, יושב ראש מועצת המנהלים, ניהלו פרויקט לאומי במשך תקופה כל כך קצרה , והיו זקוקים לכוח אדם רב?

אהוד יתום: אני לא אומר שצריך לגייס קרובים, בוודאי שאינני אומר זאת, אבל בכל אופן, ברקע של העניין הזה יש את הפרויקט הלאומי שהם הובילו.

אהוד יתום: האם לקחת את זה כנסיבות מקלות, במירכאות כפולות ומכופלות, בדו"ח שלך?

רן כהן: מה, אי אפשר לבנות - -

אהוד יתום: אני מוחה על ההערה שלך, ואני חושב שכדאי שהיא תימחק מהפרוטוקול – כי אין שום קשר.

רן כהן: - - -

אהוד יתום: אני לא הבנתי שסילבן - - באמת, אז מה זה קשור בכלל לעניין?

אהוד יתום: גלעד ארדן: זה שהאחיין של - - הוא מנכ"ל משרד ראש הממשלה זה גם לא רלבנטי, זה בגלל שהוא מוכשר.

קריאות: - - -

מבקר המדינה מיכה לינדנשטראוס: חבר הכנסת יתום – אנחנו לקחנו את זה בחשבון.

מל פולישוק-בלוך: זה לא נעלם מעיני המבקר שבנו בו בניין חדש.

אהוד יתום: זה מפעל לאומי.

מל פולישוק-בלוך: זה ממש לא היה בפרק זמן קצר.

צבי ורטיקובסקי: כפי שאמר מבקר המדינה – מדובר בתופעה חמורה.

צבי ורטיקובסקי: מדובר בתופעה שקיימת בכל הרמות ברשות שדות התעופה, ובמה שנוגע להיגיינה הציבורית שצריך לקיים – תופעה שהיא לא רק ברמה ובכמות חריגה, אלא מדובר בתופעות שקשורות גם בכפיפות של קרובים, בעובדים שעובדים באותה יחידה, בהיווצרות מצבים של ניגוד עניינים, ומדובר לא רק בקרובים אלא גם במקורבים, אם כי, בשלב הראשון של הביקורת – בשלב הראשון של הביקורת שאנחנו מבצעים בנושא הזה, אנחנו מתמקדים בהעסקת הקרובים, אבל כפי שהמבקר הודיע כבר בזמנו – מדובר בבדיקה שתיעשה בכמה שלבים.

צבי ורטיקובסקי: בשלב הראשון ייצא דו"ח ביניים על העסקת קרובים.

צבי ורטיקובסקי: למעשה, מהנתונים שאנחנו מציגים היום – וכפי שנאמר, טרם הוגשה טיוטת דו"ח לתגובת הגופים המבוקרים, מדובר בממצאים ראשוניים, אבל מדובר בעובדות, בנתונים שכבר קיימים אצלנו ביד – הנתונים נמצאים עדיין בבדיקה, ויש לנו נתונים טריים שקיבלנו אתמול בערב מרשות שדות התעופה.

צבי ורטיקובסקי: אבל בגדול, התופעה ידועה ברשות שדות התעופה משנת 99.

צבי ורטיקובסקי: כבר אז הצביע יושב ראש מועצת רשות שדות התעופה על הצורך להתמודד עם התופעה הזו - אבל לצערנו - -

גלעד ארדן: מה זאת אומרת?

גלעד ארדן: הם התחילו את הבדיקה ?

גלעד ארדן: הרשות התחילה את הבדיקה?

צבי ורטיקובסקי: הרשות מודעת לתופעה כבר משנת 99.

צבי ורטיקובסקי: המבקר הפנימי ערך דו"ח בשנת 2000, וכבר אז הצביע על נתונים אינדיקטיביים על כך שיש כ- 429 קרובי משפחה שמועסקים ברשות.

צבי ורטיקובסקי: לאחר מכן, המבקר עשה בדיקה נוספת.

צבי ורטיקובסקי: נכון, פחות או יותר, לאוקטובר 2005, - -

קריאה: - - -

גלעד ארדן: רק תוודאי שהתקשורת נשארת כאן גם לשמוע את התגובה, כי מדובר בנתונים ראשוניים.

אילן ליבוביץ: מה זה משנה, אם משנת 99 הם יודעים, ולצערנו - -

גלעד ארדן: - - זה מאד משנה.

גלעד ארדן: - - לשפוך דמם של אנשים ולעשות פה הצגה, לפני שנתנה להם זכות תגובה.

קריאות: - - -

גלעד ארדן: - - שאת עושה שימוש פוליטי פה בוועדה.

מל פולישוק-בלוך: כיוון שאני מואשמת כאן באופן אישי - אין ספק שלחבר הכנסת ארדן יש רושם מוטעה בקשר לפעילות שלי.

מל פולישוק-בלוך: הוא בא לישיבות הוועדה אך ורק כשאני עוסקת במינויים פוליטיים של אנשי הליכוד, ולכן הוא מקבל רושם מוטעה.

גלעד ארדן: למה את לא עוסקת בעסקאות שטומי לפיד עושה במועצות הדתיות ובשירות החוץ, כדי למנות לעצמו שגרירים מחברי מועצת "שינוי" - -כשהעלינו את זה פה, בישיבה הקודמת, זה לא עניין אותך בכלל.

מל פולישוק-בלוך: חבר הכנסת ארדן, אני קוראת אותך לסדר.

צבי ורטיקובסקי: מנתונים שהיו בידנו, לאחר מכן – עדכונים שעשה מבקר הרשות, הנתונים הצביעו על העסקה של 716 קרובי משפחה ברשות, ומנתונים שקיבלנו אתמול בערב – והם מונחים לפניכם, אז יש ברשות, מתוך 1292 עובדים קבועים, לפי נתוני הרשות המעודכנים - יש 390 קרובים שמועסקים, כלומר – 30% מהעובדים הקבועים ברשות שדות התעופה הם קרובי משפחה.

צבי ורטיקובסקי: לפי אותם נתונים של הרשות – מתוך 441 עובדים ארעיים, 134 הם קרובי משפחה, 30.38%.

צבי ורטיקובסקי: ללא החישוב הזה וללא עובדים ארעיים שעובדים בחטיבת הביטחון של רשות שדות התעופה.

מל פולישוק-בלוך: ששם, אני מבינה, יש סינון מקצועי.

צבי ורטיקובסקי: שם יש סינון מקצועי, שם זה נעשה על פי מכרזים, התו0

צבי ורטיקובסקי: פעה שם היא יותר מצומצמת, לפי נתוני הרשות – כ-4%.

צבי ורטיקובסקי: כפי שציינתי, התופעה מוכרת וידועה.

צבי ורטיקובסקי: הרשות מודעת לנושא החל משנת 99, ובמשך כ-4 שנים ניסתה הרשות לטפל בשילוב טופס ההצהרה של העובדים בדבר קרבת משפחה, ורק לאחרונה הנושא הזה קיבל תנופה אמיתית, כפי שקיבלנו דיווח.

מל פולישוק-בלוך: מתי?

צבי ורטיקובסקי: בשבועות האחרונים.

בועז ענר: מאז שהתחלנו בביקורת יש שינויים, לפי נתוני הרשות.

צבי ורטיקובסקי: אני מוצא לנכון לציין גם שכאשר הרשות ניסתה לאמת את התקנות שהתקין שר האוצר בנוגע לחברות הממשלתיות בדבר העסקת עובדי משפחה, הרי שועד העובדים מצא לנכון להתנגד, ואז פנתה הרשות, ליתר דיוק – מנכ"ל הרשות, פנה הן אל הממונה על השכר והן לשר התחבורה ותמיכה או מעשה מייד י לא נעשה, ואני חושב שגם לגופים האלה ראוי להפנות תשומת לב.

צבי ורטיקובסקי: כל זאת, למרות שברמת העיקרון, לפי חוק רשות שדות התעופה - דינם של עובדי הרשות כדינם של עובדי מדינה .

צבי ורטיקובסקי: כלומר, גם כשמבקשים תמיכה משר התחבורה או מהממונה על השכר, אין זה פוטר את הרשות מעקרונות התקשי"ר כפי שנקבעו.

צבי ורטיקובסקי: הבדיקה הראשונית מעלה שבאוקטובר 2005 – מתוך כ-93 עובדים בכירים ברשות שדות התעופה – היו להם 24 קרובי משפחה.

צבי ורטיקובסקי: ל- 11 מתוך 29 חברי ועדי עובדים היו 29 קרובי משפחה.

צבי ורטיקובסקי: שוב, אני מזכיר שמדובר בנתונים ראשוניים.

צבי ורטיקובסקי: ובולטת במיוחד קרבת המשפחה ליושב ראש ועד העובדים ברשות שדות התופעה.

צבי ורטיקובסקי: תופעה נוספת שקיימת – שבתוך אותו ועד עובדים, 4 קרובי משפחה מכהנים בוועד העובדים, והיינו מצפים מהנהלת רשות שדות התעופה, החל ביושב ראש ועד מועצת רשות שדות התעופה ומהמנכ"ל למנוע תופעות כאלה.

צבי ורטיקובסקי: ראוי שתופעות כאלה לא יתקיימו.

צבי ורטיקובסקי: למרות שוועד עובדים הוא לא גוף מבוקר על ידי משרד מבקר המדינה, הרי מדובר בגוף שיש לו השפעה רבה מאד ברשות שדות התעופה.

דוד אזולאי: אבל הוא נבחר, מה אותה רוצה שהוא יעשה?

קריאה: - - -

צבי ורטיקובסקי: אתה אומר שאתה לא מכיר, זה קצת מפתיע אותי.

צבי ורטיקובסקי: זה גם הפתיע אותי בפגישה שהיתה בינינו, ואני חושב שראוי לו ליושב ראש מועצת רשות שדות התעופה שיתמצא במה שנעשה בתוך רשות שדות התעופה.

דוד אזולאי: אבל אלה בחירות של עובדים לוועד העובדים שלהם - -

בועז ענר: יש הסתדרות עם תקנון, וגם גוף כמו הסתדרות אמור לפעול על פי קני מידה תקינים.

בועז ענר: אגב – הסתדרות זה גם גוף מבוקר שלנו.

בועז ענר: כאשר באותו ועד יש מספר קרובי משפחה, יש פה איזושהי אי תקינות, וצריך להפנות תשומת לב.

מל פולישוק-בלוך: בתקנון של ההסתדרות, של העובדים, יש הנחיות מי יכול להיות בוועד עובדים?

בועז ענר: יש תקנון שמדבר על השאלות האלה, אבל זה עדיין בתהליך של בדיקה, כל הנושא הזה.

מל פולישוק-בלוך: לא צריך תקנון ולא צריכים חוקים כדי להבין שכשיש לך ועד של 13 איש, ול- 4 מהם יש שם משפחה מסוים, זה אומר דרשני.

גלעד ארדן: זה בחירות, מה את רוצה?

גלעד ארדן: גם פה בכנסת יש קרובי משפחה.

גלעד ארדן: מה נעשה?

גלעד ארדן: נפטר את העם.

גלעד ארדן: אם העובדים בחרו אותם, תסבירו לנו מה הדרך שצריך לנקוט בה כדי שהם לא יהיו בוועד, אותם אנשים.

צבי ורטיקובסקי: ראוי שבגופים שלטוניים סטוטוריים לא תהיה פגיעה בהיגיינה הציבורית, אפילו אם - -

גלעד ארדן: אני מסכים אתך, אני רק שואל מה מבקר המדינה מציע כדי לפתור את המצב הזה.

צבי ורטיקובסקי: זה יוצר מצב בלתי נסבל - - .

צבי ורטיקובסקי: עקרונות המשפט והמנהל הציבורי מחייב לפרק מקרים כאלה, שלא יתקיימו.

צבי ורטיקובסקי: זה לא רק עניין של אם זה כתוב או לא כתוב בתקנון כזה או אחר, אלא יש להילחם בסוג כזה של תופעות על מנת לאפשר לקיים כנדרש גוף שלטוני כדוגמת רשות שדות התעופה.

צבי ורטיקובסקי: כפי שציינו – הבדיקות טרם הסתיימו.

צבי ורטיקובסקי: מדובר בנתונים ראשוניים שעלולים לחול בהם שינויים, אבל אם כבר רשות שדות התעופה נוקטת בצעדים ועיקר הצעדים שננקטו הם למעשה כלפי עובדים ארעיים, הרי שאני מבקש להפנות את תשומת הלב שהתופעה קיימת, כפי שציינתי קודם – בשיעור של 30% בקרב העובדים הקבועים, תופעה זו גם שם טעונה טיפול.

צבי ורטיקובסקי: רצוי גם להיות ערניים שלא תחזור התופעה של הדלת המסתובבת - שמפטרים עובדים ארעיים, קרובי משפחה, ואחרי זמן קצר, הם מוחזרים.

בועז ענר: אתמול היתה לנו פגישה עם מנכ"ל הרשות ועובדיו הבכירים, ולדבריו במהלך הביקורת וכתוצאה מהביקורת יש תהליך נמרץ, שקוף וחד משמעי לטפל בתופעה.

בועז ענר: אני אתן להם את זכות הדיבור, אבל כיוון שמבקשים כאן ממשרד מבקר המדינה סקירה על פעולותיו, אני אתן איזשהו סטטיימנט על איזושהי בדיקה שמתרחבת מעבר למישורים האלה.

בועז ענר: אני אהיה פה קצר, ולא אפרט מידי, כי העסק עדיין בבדיקה והוא בהחלט רגיש.

בועז ענר: הבדיקה שלנו מתרחבת גם לחששות בדבר העסקת מקורבים שאינם דווקא קרובי משפחה.

מל פולישוק-בלוך: מה זה מקורבים שאינם קרובי משפחה?

מל פולישוק-בלוך: זיקה פוליטית?

בועז ענר: כן.

בועז ענר: ולחששות בדבר מעורבותם של גורמים עסקיים וגורמים פוליטיים בעבודת הרשות, ולניגודי עניינים בעבודתם של בכירים ברשות

מל פולישוק-בלוך: ועל כך עוד אין לכם פרטים – זה יהיה בישיבה הבאה.

בועז ענר: יש לי שאלות רבות, צריך עוד לסכם את זה עם הרשות.

בועז ענר: אלה דברים שבבדיקה .

מל פולישוק-בלוך: אני מציעה שנשמע את אנשי הרשות.

מל פולישוק-בלוך: נתחיל ביושב הראש.

מל פולישוק-בלוך: בבקשה.

צביקה שלום: קודם כל נתחיל בנתונים.

צביקה שלום: מבקר הרשות הונחה על ידי בשנת 99 לכלול בתוכנית העבודה שלו את נושא העסקת קרובי המשפחה.

צביקה שלום: למעשה, אני השליח שמעלה את זה על סדר היום של הרשות.

צביקה שלום: אני לא מכיר הרבה גופים ציבוריים שעשו את זה ויזמו פעולה כזו.

צביקה שלום: בבדיקתו אומר המבקר - במהלך הבדיקה אותרו 430 מקרים של קרבת משפחה, ומוסיף – על רקע הקושי באיתור, כי לא היה לו שום כלי, לא הצהרות, שום כלי לאתר, הוא עשה את זה במהלך של חודש.

צביקה שלום: ומדובר על נתוני ינואר, 2000.

צביקה שלום: על רקע הקושי באיתור, סביר להניח שקיימים מקרים נוספים רבים של קרבת משפחה – כך אמר המבקר.

דוד אזולאי: נתת הוראה למבקר להתחיל לעשות - -

צביקה שלום: אני נתתי את ההוראה.

דוד אזולאי: היוזמה היא שלכם?

צביקה שלום: שלנו.

צביקה שלום: שלי, אישית.

דוד אזולאי: מתי זה קרה בפעם הראשונה?

צביקה שלום: ב- 99.

צביקה שלום: אני מפנה את תשומת הלב לסטנוגרמה מ- 14 לספטמבר, 2000, של ישיבת ועדת הביקורת.

צביקה שלום: אומר מבקר רשות שדות התעופה בהתייחס לנושא הזה, והעליתי את זה עשרות פעמים במהלך 5 השנים, והתבטאתי בביטויים קשים ביותר.

צביקה שלום: אמרתי שזה סרטן, מחלה ממארת, אמרתי שליבי שותת דם.

צביקה שלום: אמרתי שזו רעה חולה.

צביקה שלום: אומר המבקר בהתייחס לבג"ץ רשות הנמלים : "בעקבות דו"ח הביקורת שערכנו, אצלנו המצב לא שונה מרשות הנמלים..." –ששם, הוא ציין קודם – 50%.

צביקה שלום: הוא מוסיף ואומר: "המצב אצלנו הוא שיותר מ- 50% הם קרובי משפחה".

צביקה שלום: דהיינו, מתוך ה- 1,400 שהוא בדק יש 700 ויותר קרובי משפחה, נכון לשנת הדו"ח.

צביקה שלום: זה לא 430, כי הנתון הוא נתון שביקש ללמד על מגמה.

צביקה שלום: אנחנו רצינו להעלות את הנושא במלוא חומרתו.

צביקה שלום: יודעים אנשי המבקר שבעקבות דו"ח הביקורת הכניס הממונה על כוח האדם ברשות את נוהל העבודה.

צביקה שלום: הוא היה באותם זמנים ממלא מקום סמנכ"ל כוח אדם, אחד החזקים בארגון.

צביקה שלום: הוא הכניס את בנו.

צביקה שלום: אני, והמועצה, בהחלטה –

מל פולישוק-בלוך: על מי אתה מדבר עכשיו?

מל פולישוק-בלוך: איך קוראים לו?

צביקה שלום: מותר לי להגיד שמות?

צביקה שלום: אני מדבר על עובד בכיר ברשות.

מל פולישוק-בלוך: על מי אתה מדבר עכשיו?

צביקה שלום: שמעון טנצר.

מל פולישוק-בלוך: אני אגיד לך למה אני שואלת את השמות - בתפקיד הזה היו כמה אנשים.

מל פולישוק-בלוך: אם אתה לא אומר את השם המפורש, ייצא שאדם אחר שמילא את אותו תפקיד יוצא מוכתם.

מל פולישוק-בלוך: לכן חשוב לדעת על מי אתה מדבר.

צביקה שלום: בסדר, קיבלתי.

צביקה שלום: פיטרנו את בנו במועצת הרשות, וביקשנו את ההנהלה להגיש לבית דין משמעתי – תלונה התלונה הוגשה.

צביקה שלום: אומר נציג הנציגות, ממונה על תביעות משמעת: "לא נמצאה חריגה מהוראה ומהנוהג אשר נהוגים ברשות בעניין העסקת קרובי משפחה בכל הקשור להעסקתו של מר טנצר.

צביקה שלום: נראה כי העסקת קרובי משפחה ברשות היא בבחינת נוהג, שיטה, במוסד, הנהוגים מקדמת דנא".

צביקה שלום: הוא ממשיך ואומר: "בנסיבות אלה, לא ניתן לקבוע כי מר טנצר....

צביקה שלום: החלטת מועצה.

צביקה שלום: ברצוני להמליץ לתקן ...

צביקה שלום: בהסכם קיבוצי".

צביקה שלום: הסכם קיבוצי מפנה אותנו לוועדי עובדים.

צביקה שלום: הוא אומר שזה נוהג, שיטה.

צביקה שלום: דהיינו – יש מסות.

צביקה שלום: מנכ"ל הרשות, גדי אופיר, שהוא לא הרבה זמן בתפקיד שלו, אומר ב- 24 לדצמבר,2002 –בנושא העסקת קרובים, שיש עוד 734 עובדים כאלה.

צביקה שלום: בנוגע לשנת הדו"ח, שנת 2000.

צביקה שלום: אומר מבקר הרשות בדו"ח ביקורת שאושר במועצה – 700 עובדים מתוך 1,200 שהם קרובי משפחה.

צביקה שלום: זה היחס.

צביקה שלום: 50%, ופה הוא אומר אפילו 60%.

צביקה שלום: לגבי נתוני הבסיס – טוב שנדע במה מדובר.

צביקה שלום: מה עשינו?

צביקה שלום: פיטרנו את בנו של ממלא מנכ"ל סמנכ"ל כוח אדם, כפי שאמרתי, והגשנו תלונה.

צביקה שלום: המערכת רכשה תוכנה לאיתור קרובי משפחה.

צביקה שלום: לחץ אדיר הופעל מהמועצה על ההנהלה, כולל על כל חטיבת כוח האדם, קרוב ל-7 סמנכ"לים או ממלאי מקום של כוח אדם הוחלפו או התפטרו, מהלחץ המסיבי שהיה עליהם.

צביקה שלום: כשממונה על כוח אדם לא מבין מה הבעיה שלו – וניסיתי לדבר על ליבו, לומר לו שהוא עושה שגיאה, וגם קיבל חותמת של הכשר מנציבות שירות המדינה.

צביקה שלום: כשהוא נמצא בצומת מרכזית ולא שם על המערכת שלו, על המנכ"ל, על המועצה, איך אפשר לצאת אתו למלחמה על נושא כזה?

צביקה שלום: הממונה על כוח האדם – הוזז.

צביקה שלום: המנכ"ל הזיז, כמובן, בתיאום אתי, שני ראשי אגפי כוח אדם, שני ראשי מחלקות כוח אדם, עוזר סמנכ"ל כוח אדם.

צביקה שלום: עשינו, למעשה - כמעט כל החטיבה הוזזה.

צביקה שלום: אל תצפו ממני שאקח מכונת יריה ואירה בקרובי משפחה.

צביקה שלום: יתרה מזו, לקראת הסכם המעבר לטרמינל 3 נלחמנו מלחמת עולם עם ועד העובדים הכללי והטכנאים על כך שהגידולים שהם קרוב ל- 600-700 עובדים במספר, שנבעו מהצורך בהפעלת טרמינל 3 – כל אותם 600-700, הפסקנו את העסקתם כעובדי רשות, אלא – במיקור חוץ, עובדי קבלן.

צביקה שלום: אלה עבודות שהרשות עסקה בהן מקדמת דנא, מיום היווסדה, ואני אומר לכם שזה עלה לנו בדמים.

צביקה שלום: ישיבות עד הלילה עם המנכ"ל, עם ההנהלה אצל יובל רכלבסקי, בנושא הזה.

צביקה שלום: אם מדברים על יובל רכלבסקי – לפני שבכלל אנשי ביקורת המדינה התחילו לפעול, אני פניתי אליו לפעול לאלתר להכניס את תקנת שר האוצר בעניין החברות הממשלתיות – העסקת קרובי משפחה, לחוק ההסדרים, ולכלול את זה גם בחוק רשות שדות התעופה.

מל פולישוק-בלוך: לא רוצים עוד חוק.

מל פולישוק-בלוך: גם ככה חבל על החוק.

צביקה שלום: אפשר להיות ציני כמה שרוצים.

מל פולישוק-בלוך: זו לא ציניות, זו עובדה.

צביקה שלום: יתרה מזו, דו"ח המבקר שלנו, של הרשות, מתייחס לינואר, 2000.

צביקה שלום: הנתונים שנקבת בהם – ספטמבר 2005, זה שני מועדים שונים לחלוטין שהם לא ברי השוואה בכלל.

צביקה שלום: מי שמבין בתעופה מבין שאנחנו עסק שעובד עונתית.

צביקה שלום: זה כמו להשוות מתפללים ב "נעילה" של יום הכיפורים למספר המתפללים של מנחה ביום חול.

צביקה שלום: ברור לנו שבינואר, שהוא חודש מאד נמוך בתנועת נוסעים – יהיו פחות עובדים.

צביקה שלום: זאת אומרת – אם היתה לנו אותה כמות עובדים, יכול להיות שהוא היה מגלה יותר מקרים.

צביקה שלום: לכן, צריך להתייחס לנתונים האלה.

צבי ורטיקובסקי: - - -הנתונים

צביקה שלום: אני לא מלין עליכם –אתם עושים את העבודה.

צביקה שלום: כשאנחנו נקבל את הטיוטה – נגיב.

בועז ענר: לפי הנתונים שקיבלנו מהרשות אתמול – בשנת 95 31.6% קרובי משפחה לעובדים הקבועים.

בועז ענר: נכון להיום – 28.5%.

צביקה שלום: תודה, זו דוגמה מצוינת.

צביקה שלום: אני לא צריך לספר לכם מה זה רשות שדות התעופה.

צביקה שלום: זו לא עוד חברה או עסק במדינת ישראל.

צביקה שלום: הרי אתם לא מצפים שנעשה מהלכים חד צדדיים בלי גיבוי משפטי של היועצים המשפטיים שלנו.

צביקה שלום: יש מספרים כוללים, יש אחריות משקית.

צביקה שלום: גם המספרים מראים על ירידה, למה?

צביקה שלום: לראשונה בתולדות הרשות, מ- 1.1.2000 יש 235 עובדים קבועים שפוטרו.

צביקה שלום: לא היה דבר כזה מעולם ברשות שדות התעופה.

צביקה שלום: יתרה מזו – 34 ארעיים בתנאים של קבועים גם פוטרו.

צביקה שלום: ועוד פוטרו 9 בכירים.

צביקה שלום: בסך הכל – כ- 280 פוטרו, מה שלא היה אף פעם ברשות שדות התעופה.

צביקה שלום: עכשיו אני מסתכל על הנתונים הסופיים.

צביקה שלום: דרך אגב – ב-14 ליולי, 2005, עוד לפני שהמבקר נכנס לעבודתו, בוועדת הביקורת העלינו עוד פעם את הסוגיה הזו של קרובי משפחה.

צביקה שלום: אומר המנכ"ל בצורה חד משמעית, מתחייב למועצה, ואכן יש תוצאות.

צביקה שלום: הוא אומר: אני נמצא באמצע הקיץ, אני לא יכול לפטר היום , אבל אחרי הקיץ ואחרי החגים – כולם ייצאו החוצה.

צביקה שלום: כך הוא אמר.

צביקה שלום: והא ראיה, שבאמת – בימים האלה, מיולי, המספר הזה ירד ההדרגה.

צביקה שלום: אני מסתכל על המספרים, אם אני מסתכל על ה- 700 - ואני לוקח היום 497 קרובי משפחה מתוך 1700 עובדים קבועים וארעיים, פלוס 600 עובדי קבלן, זו ירידה מ- 50% ל- 22%.

צביקה שלום: מה מצפים ממני, שאני אקח מכונת יריה?

צביקה שלום: אני עוד פעם מזכיר לכם שאני מועצת מנהלים.

צביקה שלום: אני מתווה מדיניות, ולא מבצע.

צביקה שלום: אז אני מבקש מגברתי, שכיוונה לאן שכיוונה, שתחזור בה מהדברים.

גלעד ארדן: גברתי היושבת ראש, אדוני המבקר.

גלעד ארדן: אני חייב לומר משפט אחד, והוא היחיד שבו אני מסכים אתך: זה נכון, וגם אני חושב, שהעדפה של קרובי משפחה בקבלה לעבודה, גם אם יש להם כישורים, מבלי שניתנה הזדמנות שווה לאזרחים אחרים זה דבר פסול, זה דבר שצריך להילחם בו.

גלעד ארדן: אבל צריך לזכור שגם אם עושים מלחמה, ובמלחמה הזו מעדיפים להילחם במישהו אחד ולא להילחם במישהו אחר - גם זו העדפה פסולה.

גלעד ארדן: אז כשמישהו בא להילחם בהעדפות פסולות, שישים לב שהוא בעצמו לא עושה העדפה פסולה, בעצם העניין של במי הוא נלחם.

גלעד ארדן: ועכשיו אני אסביר למה אני מתכוון.

גלעד ארדן: קודם כל, גברתי, אם את רוצה שהישיבות האלה תחשבנה למשהו אמין – כשאנחנו נכנסים, וכולם יודעים שיש עכשיו תקופת בחירות במדינה, ואת מביאה את מבקר המדינה להציג פה דו"ח שהוא עדיין לא דו"ח סופי, ושעוד לא ניתנה למבוקרים הזדמנות לענות עליו, זה הופך את הוועדה לביקורת המדינה לשדה קרב פוליטי.

גלעד ארדן: אני לא מכחיש – לי יש אינטרסים פוליטיים.

גלעד ארדן: אבל מה לעשות – גם לך יש אינטרסים פוליטיים, ואם אנחנו נהפוך את הוועדה לביקורת המדינה לשדה קרב פוליטי, מבלי שאפשר להתווכח על העובדות – כי פה אין עדיין עובדות סופיות, מסתמנת מגמה, אני מסכים – אבל אין דבר כזה להרשיע אנשים לפני שנתנו להם את הזכות להשמיע את כל טענותיהם.

גלעד ארדן: איך אנחנו יכולים לדון בכך?

גלעד ארדן: ואני רוצה לפנות אליך, אדוני המבקר.

גלעד ארדן: אתה לא אדם פוליטי, לא כמוני ולא כמו יושבת הראש.

גלעד ארדן: אני מאד משבח את העובדה שיצאת ואמרת שתילחם בשחיתות "און ליין" ולא תחכה כמה שנים עד שהדברים יהיו לא אקטואליים.

גלעד ארדן: אבל תראה מה קורה פה, כרגע.

גלעד ארדן: אתה, בכך שאתה מאפשר לנציגים שלך לבוא ולהציג בתקופה כה רגישה נתונים שהם עדיין לא סופיים, ועלו פה נתונים שנשמעות שעל פניהן הן שוות בדיקה – האם הרשות היא זו שעוררה בכלל את הבעיה?

גלעד ארדן: האם המספרים עלו או ירדו?

גלעד ארדן: האם באמת נציבות המדינה אמרה שאין כרגע מה לעשות בנושא?

גלעד ארדן: – יש פה שאלות שהן משמעותיות לאדם כמוני שכן מעוניין להילחם בתופעה.

גלעד ארדן: לכן אני פונה אליך שתשקול שבתקופה הזו, כיוון שפוליטיקאים עלולים לעשות שימוש בדברים, כל אחד לפי פרשנותו - ומנכ"ל הרשות, עובדה – הוא דווקא מונה על ידי שר ממפלגת העבודה, אבל זה, כמובן, לא יקבל הדגשה על ידי יושבת ראש הוועדה - -

גבי אופיר: אני מינוי אנמי.

גבי אופיר: לא מינוי פוליטי.

גלעד ארדן: אני לא מטיל בך, ספק, רק אמרתי שמי שמינה אותך זה לא שר מהליכוד, אבל זה לא קיבל כאן דגש מיושבת הראש.

גלעד ארדן: ולכן אני חושב שבתקופה הזו ראוי לשקול אם זה דו"ח סופי ויש כבר החלטה סופית של המבקר.

גלעד ארדן: אף אחד לא יחלוק עליהם, כמובן, ואני חושב שזה תפקידה הסופי של הוועדה - לעקוב אחר הביצוע של החלטות המבקר.

גלעד ארדן: אבל בתקופה הזו זה לא דבר ראוי.

גלעד ארדן: משפט אחרון – כשמדברים על העדפה של קרובי משפחה ואת אומרת- עובדות, העובדה היא שאשתו של נשיא בית המשפט העליון – עובדת אצלו במערכת.

גלעד ארדן: העובדה היא שאשתו של אליקים רובינשטיין עובדת אצלו במערכת, העובדה היא שביתה של דורית בייניש עובדת בפרקליטות.

גלעד ארדן: אלו עובדות.

גלעד ארדן: העובדה היא ש- 64% מהמזכירים המשפטיים בבתי המשפט מתקבלים ללא מכרז, וזה מתוך דו"ח המבקר.

גלעד ארדן: והשאלה היא – מה הסנקציות שננקטות בפועל כלפי מערכת המשפט, והאם אנחנו לא נלחמים רק במי שיותר קל לנו להילחם בו.

מל פולישוק-בלוך: שתי הערות, כתגובה, מכיוון שאני הואשמתי באופן אישי על פוליטיזציה בוועדה לענייני ביקורת המדינה.

מל פולישוק-בלוך: כל מי שמגיע לישיבות של הוועדה לענייני ביקורת המדינה בכנסת – ויש כאלה שעושים את זה בצורה עקבית, במיוחד אנשי מבקר המדינה, יודעים שכאן הדיונים הם ענייניים.

מל פולישוק-בלוך: בדרך כלל, ברוב המקרים, הם מתחברים לדו"חות מבקר, אלה שהסתיימו ואלה שבהתהוות.

מל פולישוק-בלוך: הגישה שלי כיושבת ראש הוועדה היא לקיים ביקורת בזמן אמת, ובזה אני שותפה לחלוטין לעמדה של מבקר המדינה.

מל פולישוק-בלוך: שני עקרונות בסיסיים: ביקורת בזמן אמת, ואחריות אישית.

מל פולישוק-בלוך: אלה שני דברים שמנחים אותי כעומדת בראש הוועדה הזו.

מל פולישוק-בלוך: לפי זה אנחנו בדקנו איך הממשלה מטפלת במתפנים מעזה, למשל, ועסקנו בהרבה מאד ישיבות – לו היית כאן היית יודע, בעניין המתפנים, איך הממשלה לא מטפלת כראוי במתפנים שאני יודעת שהם קרובים ללבך.

מל פולישוק-בלוך: אני לא יודעת אם היית, אני חושבת שלא – אנחנו טרחנו לסייר בזמן אמת, ב- 17 או 18 באוגוסט, אנחנו היינו בבתי המלון של המתפנים, דאגנו להם באופן אישי, ככל שאפשר.

מל פולישוק-בלוך: רק לפני שבוע הייתי אצל אילן כהן בדיוק בנושא הזה של המתפנים, כדי לעזור להם להגיע לבית ולנחלה.

מל פולישוק-בלוך: אז מי שאומר לי שאני מטפלת רק בדברים שנוחים לי, פוליטית, לא יודע על מה הוא מדבר.

מל פולישוק-בלוך: הדבר השני - הנושא של מינויים פוליטיים הוא נושא שהוועדה הזו עוסקת בו מאז שהיא קיימת.

גלעד ארדן: אבל זה לא פוליטי פה, זה קרובי משפחה.

מל פולישוק-בלוך: הנושא של מינויים לא לפי כישורים אלא לפי קרבה משפחתית – זה נושא שהוועדה הזו שמה לה כנושא הרבה לפני שהוכרז על הבחירות המתקרבות במדינת ישראל.

מל פולישוק-בלוך: הצהרתי את זה, מייד עם כניסתי לתפקיד, שזה אחד מהנושאים החשובים בעניי.

מל פולישוק-בלוך: זה אחד מאבות הטומאה של מדינה דמוקרטית.

מל פולישוק-בלוך: ברגע שמפלים אנשים בשוויון הזדמנויות – מערערים את היסודות לחברה מתוקנת במדינה דמוקרטית.

מל פולישוק-בלוך: לכן לקחנו את זה כאחד הדגלים המרכזיים.

מל פולישוק-בלוך: מה לעשות?

מל פולישוק-בלוך: בתקופה המבוקרת, רוב השרים הם מהליכוד.

מל פולישוק-בלוך: לא כולם – רובם.

גלעד ארדן: היה גם שר משפטים – טומי לפיד.

מל פולישוק-בלוך: ולכן, הוועדה לענייני ביקורת המדינה עסקה בנושא הזה של מינויים לא ראויים, והזכרת אותם – על מינויים שנעשים במערכת המשפטית.

מל פולישוק-בלוך: היתה ביקורת על כך ושר המשפטים הקודם התחיל לתקן את העוולות במערכת, ושרת המשפטים הנוכחית, המנכ"ל שלה היה בישיבה ודיווח על התקדמות בטיפול.

מל פולישוק-בלוך: גם זה לא נעלם מעינינו.

מל פולישוק-בלוך: אנחנו לא עושים אפליות בין שחיתות שלטונית כזו או אחרת.

מל פולישוק-בלוך: אני לא אומרת ששם היתה שחיתות שלטונית - -

גלעד ארדן: למה לא?

גלעד ארדן: לגביהם כבר קבע המבקר.

גלעד ארדן: שם כבר יש דו"ח סופי ואת חוששת להגיד שיש שחיתות שלטונית, שימי לב.

מל פולישוק-בלוך: אני לא אחזור על הישיבה ההיא.

מל פולישוק-בלוך: מה שאנחנו עושים – אנחנו, לאורך כל הדרך, לוקחים את הדו"חות האלה של המבקר, בין אם הם דו"חות ביניים ובין אם הם סופיים.

מל פולישוק-בלוך: בנושא הזה של רשות שדות התעופה, מבקר המדינה, בהכירו בחשיבות הנושא הזה , הוציא את הנושא לתקשורת, ואני חושבת שטוב עושה המבקר שמשתף את הציבור.

מל פולישוק-בלוך: תקשורת זה האמצעי שלנו לשקיפות, של כל הליקויים.

מל פולישוק-בלוך: אנחנו רואים את התקשורת לא ככלי פוליטי לנגח מישהו, אלא כלי עבודה של ביקורת המדינה.

מל פולישוק-בלוך: זה כלי, והוא כלי חשוב, כי אין לנו דרך להגיע לציבור שיידע מי הם מנהיגיו, מי הם האנשים שעומדים בראש השירות הציבורי.

מל פולישוק-בלוך: לכן התקשורת כל כך חשובה לנו, ואנחנו לא מזלזלים בעיניין הזה.

מל פולישוק-בלוך: ולכן אני מברכת את מבקר המדינה שיצא לתקשורת עם הנושא.

מל פולישוק-בלוך: חמש שנים אומר יושב ראש מועצת הרשות, אומר במפורש – אני מנסה לטפל בתופעה הזו, השלילית הזו, שאני לא רוצה אותה אצלי, ואני לא מצליח.

צביקה שלום: הוא לא אומר שהוא לא מצליח - -

מל פולישוק-בלוך: סליחה, אני מתקנת – לא מצליח כפי שהוא רוצה, לא מצליח למגר את התופעה לגמרי, אבל יש התפתחות רצינית מאד.

מל פולישוק-בלוך: התופעה, כפי שאנחנו רואים, אומרים אנשי המבקר – שבשבועות האחרונים קיבלה תאוצה, כי היא קיבלה חשיפה.

מל פולישוק-בלוך: גם ועד העובדים, באופן מפתיע, הבין שהוא לא יכול להפוך את הרשות הציבורית החשובה הזו לכלי עבודה של המשפחה.

מל פולישוק-בלוך: יש גבול.

מל פולישוק-בלוך: גם הוא הבין, והוא הבין את זה רק דרך התקשורת.

מל פולישוק-בלוך: ולכן התקשורת היא כלי עבודה שלנו.

גבי אופיר: המספרים שהיו בשנים הקודמות הם לא מספרים אמפיריים, שנבדקו.

גבי אופיר: לנו היתה פגישה מצוינת, עם שקיפות מוחלטת, והאנשים יכולים להעיד בנושא הזה.

גבי אופיר: אני באתי מצה"ל כאלוף משנה לרשות שדות התעופה לפני ארבע שנים, משדה קרב אחד לשני.

גבי אופיר: בשנים האלה, המשימות, כפי שהוכתבו על ידי שר התחבורה דאז ושרים אחרים – האחד, סיום הפרויקט הלאומי, מה שאחרים לא הצליחו לבצע ולסיים.

גבי אופיר: אני התייצבתי אישית, בשנה וחצי האחרונות שלי, לפחות, בתוך האתר, וניהלתי את הפרויקט כראש הפרויקט, מבלי להקל ראש בניהול הרשות, על הפריסה הארצית המרחבית שלה.

גבי אופיר: התוצאה – הבאתי את זה ב- 2 לנובמבר.

גבי אופיר: היום הטרמינל החדש והיפה משרת את כל תושבי המדינה.

מל פולישוק-בלוך: אני רק רוצה להדגיש שוועדת הכלכלה של הכנסת הקימה ועדת משנה לליווי של נושא פתיחת הטרמינל.

מל פולישוק-בלוך: היינו שם כמה פעמים, וראינו את העבודה מקרוב.

מל פולישוק-בלוך: עשו שם עבודה יוצאת מן הכלל.

גבי אופיר: עשינו לילות כימים, אבל ישנה תוצאה בנושא הזה, אבל בסך הכל – עובדי הרשות הם מאד מסורים.

גבי אופיר: אנחנו מדברים כרגע על נושא מאד ספציפי בנושא שקיפות ושוויוניות לסקטור מסוים של עובדים.

מל פולישוק-בלוך: אני לא זוכרת שמישהו כאן ביקר את העובדים עצמם.

מל פולישוק-בלוך: העובדים לא על השולחן הזה.

מל פולישוק-בלוך: הם עובדים נהדרים, כולם נהדרים.

יולי יואל אדלשטיין: גם אלה שהביאו את קרוביהם לעבודה?

יולי יואל אדלשטיין: לא הבנתי .

גבי אופיר: הדבר השני – כתוצאה מקיצוץ במספר הנוסעים בשנים האחרונות, לאור המצב הביטחוני- הכלכלי, עמדתי - -על קריסה כלכלית במידה ולא נבצע את - -.

גבי אופיר: קיטון בהכנסות – מבחינתנו, ההפסד הוא של כמיליארד וחצי שקל.

גבי אופיר: זה סכום ענק, שאלמלא היתה הצניחה הכלכלית כך היינו מרוויחים, והיינו נראים אחרת.

גבי אופיר: התוצאה של העניין הזה היא קיטון בכוח האדם, פרויקט פיתוח וכן הלאה.

גבי אופיר: זאת משימה לא פשוטה, המשימה השלישית היא כל נושא מסופי הגבול, והתהליכים המדיניים במה שקשור במדינת ישראל – אנחנו משולבים.

גבי אופיר: זאת חרף כל הבעיות המבצעיות הקשות שעולות במסופי הגבול: 6 הרוגים בקרני, כאשר המנכ"לל מעורב לא בצד האבטחתי, אלא בצד של הניהול, האירוע שהיה בטאבה, במצרים.

גבי אופיר: המנכ"ל מפוזר על כלל הארץ.

גבי אופיר: הנושא האחרון – והוא העיקרי, ואני אומר לך שאני מברך את נוכחותך ונוכחות הצוות שלך בתוך רשות שדות התעופה.

גבי אופיר: אם אני מהווה סמן ימני במדינה בעניין הזה – אני שמח, ואם תוביל את כל הארגונים בנושא הזה – אני בעד שקיפות, הוגנות ושוויוניות מוחלטת, בלי שום מילה אחרת ממה שאני אומר כרגע.

גבי אופיר: אני גם רוצה לומר שהתחלנו לטפל בזה.

גבי אופיר: אני רק 4 שנים ברשות וזה לא הרבה כדי להתחיל להקיף את כל הנושאים.

גבי אופיר: אנחנו היינו כלבי השמירה בתוך הארגון, וזה לא פשוט.

גבי אופיר: מה יאמרו חכמים כשיש תקנות ובפועל, למטה, הן לא מתבצעות, או שעושים הכל כדי שהן לא תתבצענה?

גבי אופיר: אם היו פועלים כולם לפי התקשי"ר, אני בטוח שלא היו בוחנים את הדברים.

גבי אופיר: כפי שאמרנו - החלפתי את שדרת הניהול – אני, אישית, החלפתי אחד אחד, וכן הלאה.

גבי אופיר: התחלנו בזה לפני הגעתך, אבל אני מודה: הופעתך נתנה לי רוח גבית בתוך הארגון לעשות דברים שלא יכולתי לעשות קודם.

גבי אופיר: אני לא דון קישוט.

גבי אופיר: יש לנו קשיים בנושא הזה.

גבי אופיר: ועדים קשים.

גבי אופיר: השבטיות הזו קשה.

גבי אופיר: יחד עם זאת, בהרבה מאד פינות בארגון פועלים בצורה מושלמת.

גבי אופיר: המבקר דיבר גם על מכרזים, וכן הלאה.

גבי אופיר: אתמול הייתי מספיק שקוף.

גבי אופיר: גם אמרתי לחבריי שאם המבקר יופיע כל יומיים בטלוויזיה וזה רק יוסיף רוח גבית כדי להביא לתוצאה – אנחנו נמצאים שם.

גבי אופיר: אני מקווה שעם כניסתך לתפקיד יהיה מצב שבו ניתן יהיה לנקות את השורות במדינת ישראל.

יעקב דיין: אני סמנכ"ל כספים ומסחר ברשות, ולאחרונה אני ממלא מקום סמנכ"ל מנהל.

יעקב דיין: לגבי עובדות ומספרים – המספרים הם פחות מ- 500.

יעקב דיין: נכון להיום מדובר ב- 497 עובדים קרובי משפחה, זה אומר - כ- 240 שיש להם קרובי משפחה.

יעקב דיין: המספר הוא הרבה יותר נמוך ממה שהיה, וזה נובע ממה שהסביר צביקה שלום – שאם אתה מודד בחודש יולי או נובמבר- יש הבדל.

מל פולישוק-בלוך: יש לי הרגל - באופן מוזר, לפני ישיבה, אני עושה שיעורי בית.

מל פולישוק-בלוך: למדתי את הדברים .

מל פולישוק-בלוך: אל תדברו איתי על עונתי או לא עונתי.

מל פולישוק-בלוך: אני לא הולכת להחליף אתכם ביכולת שלכם לנהל רשות שדות תעופה, אבל תנו לנו קרדיט שעשינו שיעורי בית.

יעקב דיין: הנושא של מספר הקבועים עלה פה בוועדה.

יעקב דיין: אני רוצה להגיד שעד 95, מתוך אותם 390 שמדברים עליהם, נכנסו 235 קבועים.

יעקב דיין: לא היו צביקה שלום ולא גבי אופיר, ולא הנהלה.

יעקב דיין: זה התחיל בשנות ה-70.

יעקב דיין: אני הייתי אז ממשרד התחבורה - -

מל פולישוק-בלוך: כמה נכנסו אז, 300?

יעקב דיין: [

יעקב דיין: [ בנוסף – עד שהמנכ"ל הנוכחי נכנס, היו עוד 116 קרובי משפחה שנכנסו.

יעקב דיין: כלומר, מה שנכנס ב-5 השנים האחרונות זה 40, שכולם נובעים מהסכמים קודמים.

יעקב דיין: זו לא איזושהי יוזמה של ההנהלה הזו.

גבי אופיר: הסכמים - - לפניי ולפניו.

יעקב דיין: בסך הכל נכנסו ב-5 השנים האחרונות 40 עובדים קבועים, קרובי משפחה, מתוך אותם 390- .

יעקב דיין: בסיס הנתונים, אני אומר באחריות: היה לקוי כל השנים.

יעקב דיין: לא היו הצהרות, לא נענינו על ידי העובדים.

יעקב דיין: אני אז לא הייתי במנהל, אבל היה ניסיון ב- 2002 או 2001 , ולא היתה הצלחה.

יעקב דיין: היום שלחנו הצהרות לכלל העובדים - -

מל פולישוק-בלוך: כמה אנשים עומדים לקבל קביעות ב- 2006?

יעקב דיין: קיבלנו כבר 1,500 הצהרות מתוך 3,121 עובדים.

יעקב דיין: נברנו בכל התיקים.

יעקב דיין: כתוצאה מהבדיקה של אנשי מבקר המדינה.

יעקב דיין: הגענו לכל המשפחות - -

צבי ורטיקובסקי: על מנת שתמונת המצב תובהר, אני רוצה לומר שמר דיין מדבר- על פי הגדרת התקשי"ר.

צבי ורטיקובסקי: אם אנחנו לוקחים הגדרה יותר רחבה של קרובי משפחה, סביר להניח שהנתונים יהיו אחרים.

מל פולישוק-בלוך: התקשי"ר מדבר על בן או אח מקרבה ראשונה

יעקב דיין: - - -על פי הגדרת התקשי"ר, והתקנה שחתם עליה שר האוצר במאי, 2005 – זהה בהגדרות.

מל פולישוק-בלוך: רק תענה לי כמה יקבלו קביעות.

מל פולישוק-בלוך: אתה יכול לתת לי מספר.

יעקב דיין: באותם הסכמים קודמים שדיברנו עליהם – יש לנו 43 ארעיים במעמד קבועים, שאמורים להיכנס - -

מל פולישוק-בלוך: כמה מהם קרובי משפחה?

יעקב דיין: בין 15 ל-18.

יעקב דיין: אני לא יכול עדיין לדייק.

מל פולישוק-בלוך: עדיין מדברים על 30%, אתה שם לב.

יעקב דיין: זה על פי הסכמים קודמים, זה קיים.

יעקב דיין: מסרתי את זה לאנשי מבקר המדינה.

מל פולישוק-בלוך: אז אתם לא מתקנים,ממש.

צביקה שלום: ברשותך – אני, הנחיתי לא לכבד את ההסכם הזה, שהוא הסכם חדש.

צביקה שלום: המנכ"ל הלך עד לבית הדין לעבודה.

צביקה שלום: יומיים לפני הדיון בבית הדין לעבודה - -

גבי אופיר: בקיצור – כל הגיבנת המכוערת הזו, של העבר, בסדר גודל של 100 ומשהו קבוצת אנשים בקביעות - - אני התמודדתי כדי להקטין את מספר הקבועים, וכך אני עובד עד היום הזה.

גבי אופיר: - - -

צביקה שלום: - - -מומחה לדיני עבודה.

גבי אופיר: והוא אמר שאין סיכוי, ואין לנו ברורה אלא לקלוט אותם לעבודה.

צביקה שלום: זה הסכם ישן,

צביקה שלום: לפניי ולפניו.

מל פולישוק-בלוך: אז אולי זה הסכם שהמבקר צריך לתת דעתו על כך – מה קודם למה, התקשי"ר או הסכמים שנעשו שלא כדין.

יעקב דיין: עוד כמה דברים שנעשו לאחרונה – פוטרו 280 עובדים, מתוכם 21 קרובי משפחה.

מל פולישוק-בלוך: ראיתי מין זגזוג כזה – פיטרו, והחזירו אותם.

יעקב דיין: מיחשבנו את המערכת, יש הצהרות.

יעקב דיין: אימצנו והיחלנו עלינו את התקנה של שר האוצר.

יעקב דיין: הקליטה תהיה שונה לגמרי.

יעקב דיין: תהיה פומביות, תהיה שקיפות, יהיה נציג ציבור בכל ועדה כזו.

יעקב דיין: שינינו את כל תהליך קליטת העובדים אין ספק שהתופעה הזו תפחת.

דוד אזולאי: קודם כל רוצה לברך על היוזמה של המבקר לקיים ביקורת בזמן אמת.

דוד אזולאי: אני חושב שזה חידוש מצד המבקר, וטוב עושה המבקר שבודק את הנושא הזה.

דוד אזולאי: לשמחתי הרבה הוא הצהיר על זה לא פעם ולא פעמיים, כמו גם בנושא ההתנתקות.

דוד אזולאי: אבל אליה וקוץ בה, אדוני המבקר.

דוד אזולאי: אני לא בא כרגע לתת ביקורת על העניין של אי מתן שוויון הזדמנויות לאנשים.

דוד אזולאי: אנחנו כאן יושבים ומקיימים דיון על דו"ח ביניים שלא ראינו אותו.

דוד אזולאי: אנחנו, חברי הכנסת, לא ראינו אותו, ומייד עם כניסתי שאלתי את יושבת הראש אם יש דו"ח, כמקובל.

דוד אזולאי: אז היא הראתה לי את הדו"ח הזה, כאשר בעצם, אין אפילו תגובה של המבוקרים.

דוד אזולאי: אני חושב שיש פה טעם לפגם.

דוד אזולאי: הייתי מצפה שהיתה אפשרות לצד המבוקר להגיד את שלו.

דוד אזולאי: יחד עם זה, כשאני שומע פה את הדברים ואני מקווה שאף אחד לא יחשוד בי פה שיש לי עניין כזה או אחר – אין לי קרובי משפחה בשדה התעופה, ואני לא מכיר אף אחד שם, אבל אני חושב שהייתי מצפה, הייתי פה ושמעתי מאנשי רשות שדות התעופה שהם מטפלים כבר בעניין הזה משנת 2000, ואי אפשר לומר שלא בהצלחה.

דוד אזולאי: כאשר הם פונים לנציב שירות המדינה והוא נותן הכשר בכתובים – אלה דברים שנאמרו פה, כרגע, אז אי אפשר לבוא בטענה לאנשים שעשו הרבה שנים.

דוד אזולאי: גם הדו"חות מוכיחים שאכן יש ירידה במספר קרובי המשפחה.

דוד אזולאי: להבא, אם אנחנו רוצים לקיים דיון אמיתי וענייני, ואני פה פונה על יושבת הראש – מן הראוי היה שהדו"ח יונח בפנינו, שנראה אותו ושנשמע את המבוקרים.

דוד אזולאי: אמר כאן נציג המבקר שהעניין בבדיקה והנושא רגיש.

דוד אזולאי: דווקא זה מחזק יותר מכל שאנחנו היינו צריכים להימנע כרגע מהדיון הזה, עד שנקבל את תגובת המבוקרים.

דוד אזולאי: ואז, הכל יהיה מונח בפנינו, התמונה תהיה יותר ברורה, ואנחנו לא נעשה כאן חוסר צדק עם אותם אנשים שמשתדלים לעשות מלאכתם נאמנה.

יולי יואל אדלשטיין: הערה קצרה – אני מודה, כפי שאומרים, כל אחד בוכה מהמקום שכואב לו.

יולי יואל אדלשטיין: אנחנו כאן מקיימים דיון מאד חשוב ואני מברך, כמו קודמי, על ההחלטה האמיצה שלך, אדוני המבקר, לחשוף את הדברים בזמן אמת, לחקור אותם, ואולי להתרחק מהמציאות שבה דו"חות המבקר הפכו לדבר שאבד עליו הכלח.

יולי יואל אדלשטיין: דבר שני, שכדאי לנו בכל זאת לשים אליו לב: באילו תנאים היוזמה הזו של לחשוף את הדברים בזמן אמת יש לה סיכוי.

יולי יואל אדלשטיין: בדיון הזה אני יותר ויותר משתכנע שיש כאן נקודה חשובה לטפל בה, לכל הגורמים – גם לאנשי המבקר, וגם לאנשי הרשות.

מל פולישוק-בלוך: המנכ"ל אמר שהבדיקה בזמן אמת, של מבקר המדינה, עוזרת לו לעשות סדר אצלו.

יולי יואל אדלשטיין: אין בכוונתי לסתור את דברי המנכ"ל ואת יוזמת המבקר, אני מדבר על משהו אחר.

יולי יואל אדלשטיין: אני מדבר כמי שהיה בתפקיד ביצועי – שר וסגן שר הממונה על משרד ממשלתי.

יולי יואל אדלשטיין: מצאתי את עצמי בסיטואציות האלה – שכשאתה רוצה לטפל בתופעות פסולות, ואז אתה מגלה שכולם צוללים.

יולי יואל אדלשטיין: גם אנשי נציבות שירות המדינה שאומרים: סליחה, אולי לא בדקנו עד הסוף.

יולי יואל אדלשטיין: וגם היועצים המשפטיים – כפי ששמענו עכשיו מהמנכ"ל שאומרים לא ללכת עם זה עד הסוף, כי רק מסתבכים.

יולי יואל אדלשטיין: רק מפאת קוצר הזמן לא אתן דוגמא שהיתה, אגב, מבוססת גם על דו"ח מבקר המדינה.

יולי יואל אדלשטיין: כאשר אנחנו, כהנהלה, ואני מדבר כרגע כמושג כולל – אם נרצה באמת לבער את התופעות, צריך לתת על זה את הדעת.

יולי יואל אדלשטיין: המקרה הזה ששמענו, חוות הדעת של מר חיות, זה לא המקרה היחידי.

יולי יואל אדלשטיין: אני אומר את זה באחריות.

יולי יואל אדלשטיין: גם הביטויים האלה ששמענו מגבי אופיר, שיומיים לפני הדיון בבית הדין לעבודה אמרו לו – עזוב, אנחנו רק נסתבך – אלה לא המקרים היחידיים.

יולי יואל אדלשטיין: ולכן, בואו ניקח את הדברים האלה בחשבון.

יולי יואל אדלשטיין: אני יודע מה יגידו על מר שלום ומר אופיר כאשר לא נוכל להיכנס או לצאת מהמדינה.

יולי יואל אדלשטיין: לכן, בראיה הכוללת – לא במקרה הספציפי הזה כאן, אני בטוח שתשלים את הדו"ח, האמת תצא לאור ונדע את הנתונים המדויקים.

יולי יואל אדלשטיין: אם אתה באמת רוצה לבער את התופעות האלה – תן על זה את הדעת.

יולי יואל אדלשטיין: לפעמים ההנהלות נמצאות במצב בלתי אפשרי, ודווקא ברגע האחרון כולם משאירים אותן לבד מול אותם גורמים, שוודאי לא נזכיר אותם.

יולי יואל אדלשטיין: בטח לא בתקופת בחירות.

מל פולישוק-בלוך: איזה גורמים ולמה אתה לא מזכיר?

יולי יואל אדלשטיין: אותם עובדים שלפעמים מייצגים כל כך נאמנה את האינטרסים של העובדים, ששוכחים שיש גם תקשי"ר וגם כללים, ודבר ראשון מוציאים מכתב שיש שביתה כללית במשק.

יולי יואל אדלשטיין: אני קיבלתי מכתב כזה.

יולי יואל אדלשטיין: את יודעת על מה?

יולי יואל אדלשטיין: על זה שפעם אמרתי שבמשרד שלי – 90% מן העובדים הם מצוינים, אך צריך לטפל בכמה כאלה ש-30 שנה שותים קפה ולא עושים כלום.

יולי יואל אדלשטיין: על זה, כל ועדי העובדים בכל משרדי הממשלה הוציאו מכתב לראש הממשלה שישביתו את כל משרדי הממשלה.

יולי יואל אדלשטיין: לא הנציבות ולא המבקר - -

מל פולישוק-בלוך: עם גיבוי של ההסתדרות?

מל פולישוק-בלוך: לזה אתה חותר?

יולי יואל אדלשטיין: אני לא יודע אם זה היה עם גיבוי או לא, אבל העובדה היא שהמכתב הזה יצא מוועדי העובדים של כל משרדי הממשלה, לראש הממשלה.

יולי יואל אדלשטיין: אז אני מציע לא להשאיר את האנשים האלה לבד במערכה.

עוזי ברלינסקי: מבקר המדינה הזכיר בפתח דבריו שהוא פנה אל ראש הממשלה.

עוזי ברלינסקי: ראש הממשלה קיבל את פניית המבקר ולפני שבוע השיב וקבע שהוא הורה להקים רשות לתאגידים לציבוריים, שתפקידה יהיה, בין היתר, לשמש מעין נציבות של שירות המדינה לאותם גופים.

עוזי ברלינסקי: יש כבר התחלות בעניין הזה במשרד המשפטים, והתהליך הזה הולך, כנראה, להתקדם מהר יותר.

עוזי ברלינסקי: זה לא מקטין מהכשלים שזוהו כאן, והם לא רק כשלים בתחום טוהר המידות.

עוזי ברלינסקי: יש כאן כשלי בקרה, ויש כאן כשלים של אותם שומרי סף שמבקר המדינה כל כך מרבה לדבר עליהם, שתפקידם וכל תפקידם למנוע את התופעות.

עוזי ברלינסקי: התופעה הזו, בהיקפה הנוכחי, לא נוצרה היום.

עוזי ברלינסקי: היא נוצרה מזמן.

עוזי ברלינסקי: היו משתפי פעולה לתופעות הללו, ושיתוף הפעולה ראוי שייבדק: מי היו השותפים לעניין הזה, לאורך זמן ולאורך שנים.

חיים ברנזון: אני ממלא את מקומו של בני כהן, שהוא עורך הדין הקבוע של הוועד.

חיים ברנזון: הוא לא חש בטוב וביקש ממני למלא את מקומו.

מל פולישוק-בלוך: למה אין כאן נציג של הוועד עצמו?

חיים ברנזון: ישנה פה מישהי מהוועד.

מל פולישוק-בלוך: למה הוועד לא מדבר?

מל פולישוק-בלוך: למה הם צריכים עורכי דין שידברו בשם הוועד?

חיים ברנזון: כי הבעיה היא גם נורמטיבית וגם עובדתית, וצריך עורך דין.

חיים ברנזון: עובדה היא ששמענו רק לפני רגע שרשות שדות התעופה התייעצה בעורך הדין שלה שאמר לה שאין לה סיכוי לשנות את המצב המשפטי.

חיים ברנזון: קודם כל, אני מזדהה עם זה שהדיון הוא מוקדם.

חיים ברנזון: במצב שעוד אין עובדות – אין אפשר לדון בלי עובדות.

חיים ברנזון: כל דיון בלי עובדות הוא לא הוגן כלפי אף אחד – גם לא כלפי המבקר.

חיים ברנזון: נקודה שניה – מהנתונים של רשות שדות התעופה עולה שלמעשה יש תהליך.

חיים ברנזון: קודם כל – מדובר בתהליך היסטורי שיותר מ- 50% מהעובדים הקבועים היו לפני 10 שנים, בין 95 ל-2000 נכנסו בסך הכל 115 ומ- 2000 ועד עכשיו- - -

מל פולישוק-בלוך: אני מבקשת, בגלל שזמננו קצר, לא לחזור על דברים שכבר נאמרו פה.

חיים ברנזון: ועד העובדים מוכן לשתף פעולה עם ההנהלה, והוא הכין טיוטה של הסכם קיבוצי, אשר מאמצת גם את התקשי"ר וגם את ההוראות של רשות החברות, למרות שעדיין אין רשות תאגידים, ולמרות שיש בג"ץ שדות התעופה מלפני חודשיים שהוציא בית המשפט העליון, ואשר דן בכל הנושאים הנורמטיביים שאנחנו עכשיו מדברים עליהם.

חיים ברנזון: אבל אני רוצה שתדעו: הנורמה של העסקת קרובי משפחה קיימת עשרות שנים בשרות המדינה, אמנם כיוצא מן הכלל, אבל עם הרבה מאד פטורים, והיא גם מעוגנת בהסכם הציבורי, וככה פעלו כל השנים.

חיים ברנזון: הסכמים קיבוציים לא ניתן לשנות בלי הסכמה - לא מבקר המדינה, וכנראה גם לא בית המשפט.

חיים ברנזון: לא יכולים לפגוע בעובדים קבועים.

חיים ברנזון: דבר חשוב ביותר -גם תקנות החברות הממשלתיות החדשות מ-2005 מדברות על זה שדור המדבר נשאר.

חיים ברנזון: לא פוגעים בעובדים הקבועים, ולא פוגעים בעובדים שקיימים ביום החלת התקנות, אלא מכאן ואילך –זה יהיה תהליך ממושך, שלאט לאט העובדים האלה יפרשו, ייכנסו עובדים חדשים בתהליך של בחירה חופשית.

חיים ברנזון: עוד עיקרון מאד חשוב – אסור שתהיה לקרבת המשפחה אפליה לטובה, אבל אסור שתהיה בזה אפליה לרעה.

מל פולישוק-בלוך: זה ברור.

מל פולישוק-בלוך: תודה לך, אני רואה בזה התקדמות רצינית, שגם ועד העובדים הבין שהוא צריך להגיע לשנת 2005 - -

חיים ברנזון: בלי לפגוע במצב הקיים.

מל פולישוק-בלוך: אנחנו נשמע את דברי הסיכום של המבקר.

מבקר המדינה מיכה לינדנשטראוס: קודם כל, אני רוצה לברך על מה שאמר עוזי ברלינסקי.

מבקר המדינה מיכה לינדנשטראוס: המכתב התקבל במשרד ראש הממשלה, ראש הממשלה קיבל את ההמלצות שלי להיכנס לנושא, וזה חשוב ביותר.

עוזי ברלניסקי: הוא הורה כבר על התהליך לקדם את העניין.

מבקר המדינה מיכה לינדנשטראוס: מצוין.

מבקר המדינה מיכה לינדנשטראוס: בנושא הזה זו התקדמות גדולה מאד.

מבקר המדינה מיכה לינדנשטראוס: דבר שני – המחלוקות שיכולות להיות הן בדרך כלל עובדתיות.

מבקר המדינה מיכה לינדנשטראוס: במקרה שלנו – אין כמעט מחלוקת עובדתיות.

מבקר המדינה מיכה לינדנשטראוס: השאלה אם מספר זה או מספר אח ר- אינה מעלה ואינה מורידה הרבה.

מבקר המדינה מיכה לינדנשטראוס: הבעיה העקרונית שאנחנו העלינו כאן, ואני אומר: אין ספק שמבקר הפנים ברשות שדות התעופה עשה את שלו, בזמנו, וטיפל בעניין, ואין ספק גם שההנהלה עשתה את שלה בנושא הזה.

מבקר המדינה מיכה לינדנשטראוס: הבעיה שאנחנו מיקדנו כרגע והיא החשובה: שקיימת תופעה של מאות, להערכתנו, מאות עובדים, שמועסקים ברשות שדות התעופה בגלל קרבתם המשפחתית.

מבקר המדינה מיכה לינדנשטראוס: מעבר לבדיקה הזו נעשות עוד בדיקות, שאנחנו מנועים כרגע מלדבר עליהם.

מבקר המדינה מיכה לינדנשטראוס: מר ענר ומר ורטיקובסקי העלו את הנושא, וטוב שלא הרחיבו.

מבקר המדינה מיכה לינדנשטראוס: אבל לגבי החלק הראשון – אין מחלוקת עובדתית, ואם המספרים הם כאלה או אחרים, מבחינתי זה לא מעלה ולא מוריד.

מבקר המדינה מיכה לינדנשטראוס: מספר העובדים שקיים שהם קרובי משפחה שמועסקים ברשות שדות התעופה הוא מספר שמחייב התערבות, ומחייב התערבות של מבקר המדינה.

מבקר המדינה מיכה לינדנשטראוס: ביקורת המדינה, גברתי, היום, היא אכן לא ביקורת שהיתה יכולה להיות בשנת 99.

מבקר המדינה מיכה לינדנשטראוס: היום הדרישות מאתנו מצד הציבור הן יותר גבוהות.

מל פולישוק-בלוך: גם הליקויים רבים יותר.

מבקר המדינה מיכה לינדנשטראוס: האינטרס הציבורי הוא שאנחנו נעמיק חקירה, ניצור חקירה, ושאנחנו נטפל בדברים בזמן התרחשותם, ולא במבט היסטורי.

מבקר המדינה מיכה לינדנשטראוס: הרבה יותר קל לי להגיד – העליתם את הנושא עכשיו, ובעוד שנתיים יהיה הדו"ח.

מבקר המדינה מיכה לינדנשטראוס: בשום פנים ואופן לא.

מבקר המדינה מיכה לינדנשטראוס: הדו"ח יהיה עכשיו, בזמן אמת.

מבקר המדינה מיכה לינדנשטראוס: לכן יש פה דיונים שמתקיימים בוועדה, והיושבת ראש בנמרצותה, מקיימת אותם.

מבקר המדינה מיכה לינדנשטראוס: אני מוכרח לומר שהם בדיוק במועד ובדיוק בזמן, מאחר שהנושאים האלה אינם שנויים במחלוקת עובדתית.

מבקר המדינה מיכה לינדנשטראוס: לגבי צורת הביקורת - הביקורת שלנו היא ביקורת חדה כתער, היום.

מבקר המדינה מיכה לינדנשטראוס: אני מקבל את זה.

מבקר המדינה מיכה לינדנשטראוס: יש הרבה מאד גורמים שמרגישים אותה.

מבקר המדינה מיכה לינדנשטראוס: הם מרגישים אותה בצורה חריפה ביותר, וכך גם ימשיך להיות.

מבקר המדינה מיכה לינדנשטראוס: זה לא משנה אם זה בתקופת בחירות או לא, בתקופת הכנסת או לא – אנחנו נקיים את הביקורת בכל הגורמים שאנחנו מבקרים אותם, כאילו שאין בחירות.

מבקר המדינה מיכה לינדנשטראוס: לא יכול להיות מצב שאני עכשיו אגיד לצוות של 510 עובדי משרד מבקר המדינה לחדול לעבוד, בגלל תקופת בחירות.

מבקר המדינה מיכה לינדנשטראוס: לא בא בחשבון.

מבקר המדינה מיכה לינדנשטראוס: נמשיך בחקירות, בבדיקות, בדו"חות - בלי משוא פנים – לא מעניינת אותנו מפלגה כזו או אחרת.

מבקר המדינה מיכה לינדנשטראוס: אנחנו הולכים בנושאים שלנו באופן מקצועי וחד.

מבקר המדינה מיכה לינדנשטראוס: זו, בעצם, המדיניות של משרד מבקר המדינה.

מבקר המדינה מיכה לינדנשטראוס: אני מדגיש את הדברים האלה, כי יש מי שסובר אחרת.

מבקר המדינה מיכה לינדנשטראוס: עד סוף החודש יהיו מספר דו"חות, בחודש הבא יהיו מספר דו"חות, ואנחנו ממשיכים בעבודתנו הסדירה, כאשר דבר אחד כן מלווה אותנו – כל מה שאנחנו, במשרד מבקר המדינה עושים הוא בלי משוא פנים.

מבקר המדינה מיכה לינדנשטראוס: לא מעניינת אותנו מפלגה זו או אחרת, למי משתייכת יושבת הראש ולמי משתייכים החברים.

מבקר המדינה מיכה לינדנשטראוס: אנחנו הולכים בנושאים שלנו באופן מקצועי וחד.

מבקר המדינה מיכה לינדנשטראוס: זו, בעצם, המדיניות של משרד מבקר המדינה, ורציתי להביא אותה לידיעתכם, כי אני לא רוצה שתהיינה פה אי הבנות אתכם.

מבקר המדינה מיכה לינדנשטראוס: אנחנו, בתקופת הבחירות, נמשיך בעבודתנו, נביא את הדו"חות, נגלה אותם לציבור, שקיפות מלאה, אחריות מלאה, פרסום שמות – כל מה שאנחנו קבענו כמדיניות של משרד מבקר המדינה, זה יימשך.

מבקר המדינה מיכה לינדנשטראוס: כמובן, הכל בזהירות ובאחריות.

מבקר המדינה מיכה לינדנשטראוס: תאמינו לי שאני, שמגיע מכס השיפוט, ורק לפני כמה חודשים עוד ישבתי בכסא זה, הבאתי אתי את המטען הזה של הזהירות, והוא אצלי בראש דאגותיי.

מבקר המדינה מיכה לינדנשטראוס: לכן, לא צריך להעיר לנו על כך, נעשה את זה בשיא הזהירות, בשיא ההתחשבות, אבל כתער, בצורה החדה ביותר.

מל פולישוק-בלוך: תודה רבה.

מל פולישוק-בלוך: אני רוצה לסיים ולומר – להשקפתי – אחריות של גורמים שעומדים בראש הסקטור הציבורי, אחריותם על מחדל היא של מי שעומד בראש המערכת.

מל פולישוק-בלוך: האחריות בסקטור הציבורי היא כפולה ומכופלת, כי יש לו נכס ציבורי.

מל פולישוק-בלוך: מינויים פוליטיים ומשפחתיים הם שחיתות שלטונית, צריך לזכור את זה.

מל פולישוק-בלוך: כאשר הם מגיעים לממדי מגיפה, וזה תיאור של המצב, לעובדות אי אפשר להתכחש - יש לפעול בנחישות ובמהירות, כדי שהחולה – במקרה זה: מדינת ישראל, לא תחוסל לגמרי.

מל פולישוק-בלוך: מינוי מקורבים, אמרנו, פוגע בשוויון הזדמנויות וגורם למינוי אנשים שלא על פי כישוריהם, בכל דרג ובכל תפקיד.

מל פולישוק-בלוך: זה גורם לפגיעה ביעילות ניהול הנכס הציבורי.

מל פולישוק-בלוך: לכן אני רוצה, ואני מקווה שחבריי לוועדה יצטרפו אלי, לברך את מבקר המדינה במלחמת החרמה שלו כנגד ליקויים ושחיתויות שלטוניות, בשירת הציבורי.

מל פולישוק-בלוך: תפקיד מבקר המדינה ותפקיד הוועדה לביקורת המדינה הוא לעצור את הסחף, להחזיר את הנורמות הערכיות לשירות הציבורי בפרט, ולחברה הישראלית בכלל.

מל פולישוק-בלוך: הוועדה רואה בחומרה את ממצאי דו"ח הביניים של מבקר המדינה, וקוראת לו לסיים בהקדם את הבדיקה, רצוי, לדעתי, לפני הבחירות.

מל פולישוק-בלוך: אנחנו מקבלים בברכה את דיווח מנהלי הרשות, היושב ראש והמנכ"ל, במאמציהם להביא לשיפורים של המערכת.

מל פולישוק-בלוך: אנחנו רואים בברכה את העובדה שאפילו דו"ח הביניים הביא לתגבור המאמצים ויש עובדות בשטח, וגם זו לברכה.

מל פולישוק-בלוך: יחד עם זאת, הוועדה תמשיך לעקוב אחרי תוצאות הבדיקה, ויישום המלצותיה של הבדיקה, כולל קביעת אחריות אישית למי שחרג מסמכויותיו, ואנחנו, כמובן, לא קובעים מי הוא.

דוד אזולאי: אני מסכים לכל מילה שאמרת ואין לי חילוקי דעות אתך, רק בנושא אחד: לגבי דו"ח הביניים – לאפשר לצד המבוקר להגיב, למרות העובדות.

מל פולישוק-בלוך: זו היתה הסיבה שהתכנסנו פה: לשמוע את המבוקרים.

מל פולישוק-בלוך: אני מודה לכם, הישיבה נעולה.